<classify> WAANDISHI WETU, DAR ES SALAAM MKUU waMkoa wa Dar es Salaam, Paul Makonda, amewataka wananchi wanaoishi maeneo yamabondeni kuhama kwa hiyari yao kutokana na mvua zinazoendelea kunyesha ilikuepusha madhara ambayo yanaweza kujitokeza. Akizungumzawakati wa ziara aliyoifanya kutembelea maeneo yaliyokubwa na mafuriko jana, Makondaalisema kwa mujibu wa taarifa ya utabiri wa hali ya hewa, mvua zitaendeleakunyesha hivyo ni vyema kuchukua tahadhari mapema katika maeneo yao. Nitoe tahadhari kwa wanaoishi katika maeneohatarishi kuondoka wenyewe katika maeneo hatarishi kwa kuwa mvua ndio kwanzazimeanza kwa mujibu wa utabiri wa hali ya hewa, alisema Makonda. AlisemaSerikali ya si ya kidikteta hivyo haitawaondoa kwa kutumia ubabe baliitaendelea kuwasihi kufanya hivyo ili wabaki salama na mali zao. Mwaka2012 watu walipatiwa viwanja Mabwepande ili wahame mabondeni na wenginewakajitolea kuwajengea nyumba lakini waliuza na kurudi mabondeni. Janajuzitumefanya kazi kubwa ya kuwasiliana na Mungu aachie nafasi jua liwake hivyotutumie nafasi hiyo kwa kutafuta makazi salama na kuondoka mabondeni, alisemaMakonda. Makonda aliwataka pia kufuata taratibu za ujenzi wa makazi kama sheriaya mipango miji inavyoelekeza. Tunaadhibiwa kwa kutokufuata taratibu za usafi wa mazingira na ujenzihasa kujenga bondeni, kujaza vifusi bila kufuata taratibu husika na kusababishawananchi wengine kukumbwa na mafuriko, alisema Makonda. Aliwashauri wakazi wa jiji hilo kuacha tabia ya kuchota maji ya mitokwa matumizi ya nyumbani jambo ambalo linaweza kusababisha magonjwa ya mlipuko. Kuna watu wanatumia mvua hizo kuachilia maji ya chooni kwenda mitonina baadhi ya wakazi kuchota maji ya mtoni kwa matumizi ya nyumbani, hatunashida ya maji hivyo kwa Jiji la Dar es Salaam tuna zaidi ya lita milioni 504ambayo ni salama hivyo tusijitafutie magonjwa ya mlipuko, alisema Makonda. Alisema Serikali inaendelea na ukarabati wa kurejesha miundombinu yoteya umma iliyoharibiwa na mafuriko hasa katika maeneo ya Jangwani na Sinza. Kuanzia leojana saa tisa mchana tunatajia kufungua njia zilizokuwazimefungwa kwa kushirikiana na Tanroads Wakala wa Barabara mkoa ambao wapokazini kuhakikisha njia hizo zinapitika, alisema Makonda. Hata hivyo Makonda alisema mpaka sasa wanakusanya taarifa kamili juuya athari zilizojitokeza. Kwa upande wao wakazi wa Sinza wamemlalamikia mkandarasi anayejenga Darajala mto Ngombe linalounganisha Sinza na Manzese maarufu kama daraja la SalmaKikwete kwa kushindwa kuwasikiliza walipomtahadharisha kuhusiana na kujengadaraja dogo la muda ambalo halikuwa na uwezo wa kupitisha maji mvuazinaponyesha. Mmoja wa wakazi hao ambaye ni mjumbe wa Serikali ya Mtaa wa Sinza E, JohnBuleta, alisema baada ya mkandarasi huyo kuweka makaravati na kuuchepusha mtowalimfuata na kumwonya juu ya mafuriko ambayo yangeweza kutokea. Alikuwa jeuri na kukaidi akisema wamefanya upembuzi yakinifu katikamto huo, tulimwomba afunge njia hiyo na watumie njia nyingine mbadala iliwaendelee na ujenzi lakini hakukubali, alisema Buleta. Alisema hata mvua ilipoanza kunyesha walimwomba afungulie njia yakupita kwa kuwa yasingeweza kupita katika makaravati hayo akakaidi. Matokeo yake maji yalikosa njia ya kupita na kuingia katika makazi yawatu na kuharibu mali na kuwaacha wakiwa hawana pa kulala, alisema Buleta. Wakatihuohuo, zaidi ya nyumba 30 zimekumbwa na mafuriko katika eneo laVingunguti na kupewa hifadhi katika nyumba za majirani. Akizungumzana MTANZANIA Mstahiki Meya wa Manispaa ya Ilala, Omary Kumbilamoto, alisemamvua hizo zineleta madhara ya uharibifu wa mali na kuhatatisha usalama wawananchi wake. Alisemachanzo cha mafuriko hayo ni kiwanda kimoja cha tambi kilichojengwa maeneo hayoambacho kimezuia maji kupita kwa urahisi. Awalihakukuwa na shida ya mafuriko katika eneo hili lakini baada ya kujengwa kiwandamiundombinu imezuiwa na kusababisha mafuriko,alisema Kumbilamoto. Alisematayari ametoa taarifa katika Ofisi ya Mkuu wa Mkoa ili kutafuta suluhu ya jambohilo. Hawandugu zetu wamehifadhiwa kwa majirani lakini wengi Simu, magodoro, makochi navyakula vimeharibika kabisa kwakuwa maji yalikuwa yanafika hadimagotini,alisema Kumbilamoto.  <topic>: KITAIFA 